b'\n_START_ARTICLE_\nGejevska knji\xc5\xbeevnost\n_START_PARAGRAPH_\nGejevska literatura\xc2\xa0je skupni izraz za literaturo, namenjeno\xc2\xa0LGBT skupnosti\xc2\xa0ali od nje ustvarjeno, ki vklju\xc4\x8duje like, zgodbe\xc2\xa0in/ali teme, prikazujo\xc4\x8de mo\xc5\xa1ko\xc2\xa0homoseksualno vedenje.\xc2\xa0Izraz se danes najpogosteje uporablja za\xc2\xa0mo\xc5\xa1ko gejevsko\xc2\xa0knji\xc5\xbeevnost, lo\xc4\x8deno od \xc5\xbeanra\xc2\xa0lezbi\xc4\x8dne knji\xc5\xbeevnosti. V preteklosti se je izraz "gejevska knji\xc5\xbeevnost" v\xc4\x8dasih uporabljal za kritje tako (mo\xc5\xa1ke) gejevske knji\xc5\xbeevnosti kot (\xc5\xbeenske) lezbi\xc4\x8dne knji\xc5\xbeevnosti._NEWLINE_V zgodovinskem smislu je knji\xc5\xbeevnost, kot jo poznamo danes, dokaj nova pogruntav\xc5\xa1\xc4\x8dina in trenutni koncept homoseksualnosti je v na\xc5\xa1i kulturi \xc5\xa1e toliko bolj sve\xc5\xbee pe\xc4\x8den. Torej ni nobeno presene\xc4\x8denje, da so gejevska knji\xc5\xbeevnost in nasploh gejevski liki v knji\xc5\xbeevnosti tako relativno novi, da se zaenkrat \xc5\xa1e vedno zdijo vpadljivi._NEWLINE_\xe2\x80\x94\xe2\x80\x89Kilian Meloy, "Influential Gay Characters in Literature" (2007), "Influential Gay Characters in Literature" (2007)\n_START_SECTION_\nPregled in zgodovina\n_START_PARAGRAPH_\nZaradi preganjanja ali nasprotovanja homoseksualnosti so se skozi zgodovino v veliko svetovnih kulturah LGBT posamezniki pogosto obra\xc4\x8dali h knji\xc5\xbeevnosti kot na\xc4\x8dinu uveljavitve, razumevanja in olep\xc5\xa1evanja istospolne privla\xc4\x8dnosti. LGBT knji\xc5\xbeevnost lahko slu\xc5\xbei tudi kot sredstvo, s katerim avtor bele\xc5\xbei svoje ali drugar\xc5\xa1nje psiholo\xc5\xa1ke obremenitve in odtujenost, ki jih izku\xc5\xa1ajo LGBT posamezniki, saj so soo\xc4\x8deni z izzivi, kot so predsodki, AIDS, samoprezir, ustrahovanje, nasilje, versko obsojanje, zanikanje, samomor, preganjanje in druge podobne ovire._NEWLINE_Temo ljubezni med posamezniki istega spola najdemo v raznih anti\xc4\x8dnih besedilih po vsem svetu. \xc5\xa0e posebej je ta izrazita pri Starih Grkih, ki so jo raziskali na najrazli\xc4\x8dnej\xc5\xa1ih ravneh v delih, kot je Platonov Simpozij.\n_START_SECTION_\nAnti\xc4\x8dna mitologija\n_START_PARAGRAPH_\nVeliko mitologij in verskih pripovedi vklju\xc4\x8duje zgodbe o romanti\xc4\x8dni navezanosti ali spolnosti med mo\xc5\xa1kimi ali pa prikazuje bo\xc5\xbeja dejanja, ki vodijo v spremembo spola. Te mite so strokovanjaki interpretirali kot obliko LGBT izra\xc5\xbeanja in jim pripisali sodobno pojmovanje spolne usmerjenosti in spola. Mite so uporabljale posamezne kulture, deloma za razlago in uveljavitev svojih posebnih dru\xc5\xbebenih institucij, deloma pa za iskanje in razlago vzrokov transspolnosti ali homoseksualnosti._NEWLINE_V klasi\xc4\x8dni mitologiji so starodavni gr\xc5\xa1ki bogovi in junaki, kot so Zevs, Apolon, Pozejdon in Heraklej (vklju\xc4\x8dno z Ganimedom, Hijakintom, Neritom in Hilom) imeli pripisane mo\xc5\xa1ke ljubimce kot odraz in uveljavitev tradicije pederastije.'